**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2023. november 6.-ai testületi üléséről***

*A jegyzőkönyv 22-26. közötti számozott oldalt tartalmaz.*

**J E G Y Z Ő K Ö N Y V**

**Készült:** 2023. november 6-án Roma Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

dr. Szász Kata jegyző

Forgácsné Román Rita alpolgármester

Békési Eszter jegyzőkönyvvezető

**Az ülés napirendje:**

1. Tájékoztató az előző testületi ülés óta eltelt intézkedésekről

 eladó: Suha József elnök

2. Egyebek

**Az ülésen elfogadott döntések:**

|  |  |
| --- | --- |
| 20/2023. (XI.06.) RNÖ határozat | Kerecsend Közbiztonságáért Polgárőr Egyesület támogatása |
| 21/2023. (XI.06.) RNÖ határozat | ROMA-PROGRAM-23 „C” komponens pályázat benyújtása |
| 22/2023. (XI.06.) RNÖ határozat | Projekt Doktor Iroda Kft. megbízási szerződés |
| 23/2023. (XI.06.) RNÖ határozat | Erdélyi Mihály megbízási szerződés |
| 24/2023. (XI.06.) RNÖ határozat | 2023 karácsonyi csomagok |
| 25/2023. (XI.06.) RNÖ határozat | Képviselő-testületi tagok megajándékozása |

**Suha József RNÖ-elnök**

Köszöntök mindenkit a mai ülésünkön. Köszöntöm Forgácsné Román Rita alpolgármester asszonyt, dr. Szász Kata jegyzőnőt. Megkérem Nagy Ferenc elnökhelyettest, a jegyzőkönyv hitelesítésre. Kettő napirendi pontunk lesz; tájékoztató az előző ülés óta tett intézkedésekről, és egyebek. Aki egyetért az napirendekkel, kérem, szavazzon.

A Képviselő-testület egyhangú szavazással (öt igen szavazattal) elfogadta a napirendet.

**1. napirendi pont**

**Suha József RNÖ-elnök**

Egyeztettem az óvodával, hogy mikulás ünnepséget szeretnének rendezni és vállalunk egy csoportot, hogy 50 000 Ft-tal támogatunk. Mi a Süni csoportot választottuk. Voltunk a Ki mit tud-on, 13 gyerekkel, amit a rendőrség és a Heves Megyei Roma Önkormányzat együtt rendezett. Két gyerek kapott különdíjat és minden gyerek kapott oklevelet, hogy részt vettek. Innen is köszönöm a felkészítő tanároknak, szülőknek. Köszönöm Ritának, jegyzőnőnek, polgármester úrnak és a hivatal dolgozóinak az adminisztrációs ügyek segítéséért. Köszönöm Román Lacinak is, hogy mindig lehet rá számítani a személyszállításban. December 2-án lesz a mikulás est, ahova szeretettel várják a gyerekeket ismét. Röviden ennyit szeretnék a tájékoztatónál mondani.

Kérdés, észrevétel nem volt, a képviselők elfogadták a tájékoztatót.

**2. napirendi pont**

**Suha József elnök**

Az egyebek napirendi pontban a jelenlegi pénzügyi egyenlegünkkel szeretnék kezdeni. A banki egyenlegünk 498.597 Ft., pénztári egyenleg 163.40 Ft. Nagy Ferenc jelezte számunkra, hogy a polgárőrség segítséget szeretne kérni, a szolgálati autó biztosításának kifizetéséhez.

**Nagy Ferenc elnök-helyettes**

Kaptunk mi ebben az évben támogatást, de sajnos nagyon sok mindenre kiment a pénz, a szervízelés is 100 ezer forinton felül volt, a biztosítás is, az illetmény is, a könyvelési díj is jelentős összeget vitt el, és a szolgálatra már nem lesz elég. Amennyiben lehetőség van, egy 50 000 Ft-tal történő támogatás segítene nekünk. Köszönöm szépen.

**Suha József elnök**

Rendben. Kérdezem, hogy támogatjátok, hogy 50 000 Ft-tal támogassuk a Kerecsend Közbiztonságáért Polgárőr Egyesületet?

A Képviselő-testület egyhangú szavazással (öt igen szavazattal) az alábbi határozat fogadta el:

**20/2023. (XI.06.) határozata**

Kerecsendi Roma Nemzetiségi Önkormányzatának Képviselő-testülete megtárgyalta és elfogadta, hogy a Kerecsend Közbiztonságáért Polgárőr Egyesület részére 50.000 Ft működési támogatást állapít meg,

Határidő: 2023. december 30.

Felelős: dr. Szász Kata jegyző

**Suha József elnök**

Van lehetőségünk pályázat benyújtására. A Roma Program pályázatra van lehetőségünk, 2,5 millió forint összegre. Kész szakmai programot hoznának ide. A pályázati kiírásból a C komponens vonatkozna ránk, mely egy nagyon jó lehetőség lenne a településen élő romák számára ezért én kérem a testület támogatását a pályázat benyújtásával kapcsolatban.

A Képviselő-testület egyhangú szavazással (öt igen szavazattal) az alábbi határozat fogadta el:

**21/2023. (XI.06.) határozata**

Kerecsendi Roma Nemzetiségi Önkormányzatának Képviselő-testülete megtárgyalta és elfogadta, hogy pályázatot nyújt be a ROMA-PROGRAM-23 pályázati modellprogram „C” komponensére.

Határidő: 2023. november 15.

Felelős: dr. Szász Kata jegyző

**Suha József elnök**

Továbbá kérem a testület támogatását, hogy az előbb megszavazatott pályázat megvalósítása érdekében bízzuk meg a Projekt Doktor Iroda Kft. a pályázat megírására, valamint Erdélyi Mihályt a Szabadidős és Munkahelyi Sportszövetségtől a mintaprogram összeállítására.

A Képviselő-testület egyhangú szavazással (öt igen szavazattal) az alábbi határozatokat fogadta el:

**22/2023. (XI.06.) határozata**

Kerecsendi Roma Nemzetiségi Önkormányzatának Képviselő-testülete megtárgyalta Projekt Doktor Iroda Kft. ajánlatát a ROMA-PROGRAM-23 pályázatírói munkák elvégzésére. A Képviselő testület az ajánlatot elfogadta a felsorolt feltételek mellett, és szerződéskötési/aláírási jogosultsággal ruházta fel Suha József elnököt. A Képviselő-testület megbízza Suha József elnököt, hogy a megbízottal a feladat ellátására a szerződést kösse meg.

Határidő: 2023. november 15.

Felelős: Suha József elnök

**23/2023. (XI.06.) határozata**

Kerecsendi Roma Nemzetiségi Önkormányzatának Képviselő-testülete megbízza Erdélyi Mihályt a Szabadidős és Munkahelyi Sportszövetségtől a ROMA-PROGRAM-23 pályázat megvalósításához szükséges mintaprogram összeállítására. A Képviselő testület és szerződéskötési/aláírási jogosultsággal ruházta fel Suha József elnököt. A Képviselő-testület megbízza Suha József elnököt, hogy a megbízottal a feladat ellátására a szerződést kösse meg.

Határidő: 2023. november 15.

Felelős: Suha József elnök

**Suha József elnök**

Szeretnék még karácsony estre 200 000 Ft-os összegben ajándékcsomagot készíteni a településen élő roma gyermekek számára, melyet javaslom, hogy az általános iskolai karácsonyi ünnepség keretein belül osszunk szét.

A Képviselő-testület egyhangú szavazással (öt igen szavazattal) az alábbi határozatot fogadta el:

**24/2023. (XI.06.) határozata**

Kerecsendi Roma Nemzetiségi Önkormányzatának Képviselő-testülete úgy határozott, hogy ünnepi csomagot oszt szét a települési roma nemzetiségű gyermekek részére. A Képviselő-testület meghatalmazza Suha József elnököt a csomagok megvásárlásával 200.000 ft értékben, és a csomagok kiosztására.

Határidő: 2023. december 30.

Felelős: Suha József elnök

**Suha József elnök**

Végezetül pedig szeretném a testületi tagokat is megajándékozni egy-egy 20.000-20.000 Ft összegű vásárlási utalvánnyal, ami összesítve kb 100 000 Ft-os összegű lesz.

A Képviselő-testület egyhangú szavazással (öt igen szavazattal) az alábbi határozatot fogadta el:

**25/2023. (XI.06.) határozata**

Kerecsendi Roma Nemzetiségi Önkormányzatának Képviselő-testülete úgy határozott a testületi tagok részére személyenként 20.000-20.000 Ft összegben vásárlási utalványokat ajándékoz. A Képviselő-testület meghatalmazza Suha József elnököt az ajándékutalványok megvásárlásával 100.000 ft értékben, és azok kiosztására.

Határidő: 2023. december 30.

Felelős: Suha József elnök

**Suha József elnök**

Amennyiben nincs más kérdés, észrevétel, az ülést bezárom.

Az ülésen egyéb észrevétel, hozzászólás nem hangzott el, ezért Suha József elnök bezárta azt.

Kerecsend, 2023.11.13.

kmf.

 Suha József Nagy Ferenc elnök elnök-helyettes